जून में चेक के जरिए लेन-देन 13.9 फीसद घटा  
जून 2011 के दौरान देश भर में करीब 7.19 लाख करोड़ रुपये का लेन-देन चेक के जरिए हुआ जो पिछले साल की समान अवधि के मुकाबले 13.9 फीसद कम है।
जून 2011 के दौरान देश भर में करीब 7.19 लाख करोड़ रुपये का लेन-देन चेक के जरिए हुआ जो पिछले साल की समान अवधि के मुकाबले 13.9 फीसद कम है।  भारतीय रिजर्व बैंक (आरबीआई) द्वारा जारी ताजा आंकड़े के मुताबिक बैंकों ने जून 2010 में करीब 8.35 लाख करोड़ रुपये के चेक जारी किए थे। बैंकों ने जून के दौरान जितनी संख्या में चेक निपटाए वह पिछले जून की तुलना में 3.8 फीसद कम है।  बैंकों ने इस अवधि में 10.62 करोड़ चेक निपटाए (समाशोधन), जबकि 2010 की समान अवधि में 11.04 करोड़ चेकों का समाशोधन किया गया था। अप्रैल-जून की तिमाही के दौरान चेक के जरिये कुल 24.06 लाख करोड़ रुपये का लेन-देन हुआ जबकि पिछले वित्त वर्ष की पहली तिमाही में 25.17 लाख करोड़ रुपये का लेन-देन हुआ था।